text: সংবাদ অনলাইন » রাজধানীতে শিশু ধর্ষণের ঘটনায় স্কুলে বিক্ষোভ
  রাজধানীর নতুন জুরাইন কে এম মাঈনুদ্দীন উচ্চ বিদ্যালয়ে পড়ুয়া এক শিশুকে ধর্ষণের ঘটনায় বিক্ষোভ করেছে ওই স্কুলের শিক্ষার্থীরা। ২৪ জুন সোমবার সকালে ধর্ষক বাদশাহকে গ্রেফতারসহ তার দৃষ্টান্তমূলক শাস্তির দাবিতে তারা মানববন্ধন ও বিক্ষোভ করে। ওই শিশুকে ঢাকা মেডিকেল কলেজ (ঢামেক) হাসপাতালের ওয়ান স্টপ ক্রাইসিস সেন্টারে ভর্তি করেছে পুলিশ।
  শিশুটির বাবা লিটন জানান, পরিবার নিয়ে নতুন জুরাইনের ৯৪ নম্বর সুলতান হাজির বাড়ীর দ্বিতীয় তলায় তারা থাকেন। ওই বাড়ির তৃতীয় তলায় ধর্ষক বাদশাহ'র স্ত্রী আখি বেগমের কাছে তার মেয়ে প্রাইভেট পড়তো। এপ্রিল মাস থেকে আমার মেয়েকে ধর্ষণ করে আসছিল বাদশাহ। গত শনিবার শিশুটি অসুস্থ হলে তাদের সন্দেহ হয়। পরে মেয়ের কাছে বিষয়টি সম্পর্কে জানতে চাইলে সে সব স্বীকার করে। এবিষয়ে কদমতলী থানার পরিদর্শক (অপারেশন) মাহবুব আলম জানান, ধর্ষণের ঘটনায় মামলা হয়েছে। ঘটনাটি জানার পর থেকে ধর্ষক বাদশাহ পলাতক রয়েছে। তাকে ধরতে অভিযান চলছে।